  Виталий Пронин ГТО программаез быдэстонлы Удмуртилэн бюджетысьтыз висъялозы 10 миллион манет.Та нуналъёсы тодмо луиз: ГТО-я программаез Удмуртиын быдэстонлы федерал бюджетысь висъяськоз 2 миллион 500 сюрс манет.Таӵе лыдпусэз шараяз республикаысьтымы мугорез кыдатон культурая, спортъя но егитъёсын ужан политикая министр Игорь Краснов. Кыӵе ужрадъёслы чакламын луоз та коньдон?Министр пусйиз: та уксё нырысь ик висъяськоз техникаез басьтыны, кудӥз дунъялоз адямилэсь ГТО-я куронъёсты макем ӟеч быдэстэмзэ. Со сяна, туж кулэ луозы компьютеръёс, тестированиея нимысьтыз программаос. Осконмы бадӟым, федерал центрысь коньдон та нуналъёсы ик вуоз шуыса, пусйиз министр.Кылем арлэн пумаз Россилэн бюджетысьтыз Удмуртилы келямын вал 950 сюрс манет - республикаысьтымы спортъя школаослы та уксёен басьтэмын пӧртэм арбериос, кылсярысь, куасъёс.ГТО программаез быдэстонлэсь палэнэ уз кыльы шаермы но. Удмурт Республикалэн Тӧроез Александр Соловьёв косӥз: та ужрадлы Удмуртилэн бюджетысьтыз висъяно  10 миллион манет.Наталья Седова Теги: ГТО спорт  